Tolong jelaskan mengenai Kunsirpasi dari Babi Rusa dalam bahasa banjar

Di Indunisia, babi rusa dilindungi pamarintah wan jadi gawian iligal amun sampai mambunuh satwa ngini. Tagal, bagalah liar masih haja jadi ancaman nang kada main-main gasan babi rusa. Halian ngitu, panabangan hutan gasan kaparluan industri jua maancam babi rusa, maraga habitatnya jadi bakurang, wan wadah inya basambunyi jadi katahuan bubuhan bagalah liar. Sabarataan spesies babi rusa nang masih hidup tadaptar di IUCN jadi spesies nang rawan atawa taancam habis.

PARATURAN MENTERI KAHUTANAN REPUBLIK INDUNISIA Numur: P.55/Menhut-II/2013 PASAL STRATIGI WAN RANCANA AKSI KUNSIRPASI BABIRUSA (BABYROUSA BABYRUSSA) TAHUN 2013-2022 manyusun paduman Strategi wan Rancana Aksi Kunsirpasi Babirusa 2013-2022 nang tujuannya adalah manjamin kalangsungan hidup nang lawas gasan babi rusa di habitat alaminya. Gasan kawa dapat hasil nang dihandaki, diulahlah strategi wan prugram di bawah ngini;

Pangandalian bagalah wan pardagangan iligal.

Maningkatakan gasan maatur pupulasi babi rusa di habitat alaminya.

Maningkatakan gasan maatur habitat babi rusa.

Manambahi gawian/tanggung jawab lambaga kunsirpasi.

Pambangunan sistim pangkalan data wan pandukung kaputusan.

Pandidikan, kumunikasi, wan manyadarakan masarakat.

Manambah gawi baimbai wan kamitraan.